
SC2008 – 9490/06.05.2008
REFERAT

privind aprobarea modificării studiului de fezabilitate 

"Reabilitare reţea termică zona Campus Universitar"

Având în vedere că în „Conceptul strategic privind sistemul de termoficare al Municipiului Timişoara” aprobat de Consiliul Local în anul 2003 se prevede realizarea unor lucrări de investiţii (retehnologizare, modernizare, reabilitare şi dezvoltare) în sistemul centralizat de producere şi distribuţie a energiei termice care să conducă la reducerea preţului energiei termice furnizată populaţiei.


În anul 2004 prin HCLMT nr. 129/30.11.2004 a fost aprobat studiul de fezabilitate "Reabilitare reţea termică zona Campus Universitar" ce prevedea reabilitarea unor tronsoane aparţinând reţelelor termice secundare din această zonă. Stabilirea tronsoanelor de reţea termică ce urmau a fi reabilitate s-a făcut pe baza depăşirii duratei normate de viaţă precum şi a numărului de avarii apărute până în acel an. Începând cu anul 2006 o parte din aceste tronsoane de reţea termică  au fost executate cu fonduri din bugetul local şi fonduri proprii ale SC Colterm SA. Având în vedere că în perioada sezonului de încălzire 2007-2008 au apărut un număr mai mare de avarii la alte tronsoane de reţea termică decât cel stabilite prin studiul de fezabilitate(datorită influenţei unor factori a căror pondere nu se putea previziona corect, cum ar fi gradul real de uzură interioară a conductelor, influenţa coabitării cu alte gospodării subterane, influenţa factorilor de mediu) se impune modificarea tronsoanelor de reţea termică la care urmează a se efectua lucrări de reabilitare şi realocării resurselor în acest sens. 


Având în vedere lucrările de reabilitare la aceste tronsoane se vor executa începând cu terminarea sezonului de încălzire şi ţinând seama că se vor reflecta începând cu noul sezon de încălzire în calitatea furnizării energiei termice pentru încălzire şi a apei calde de consum către populaţie;


Având în vedere adresa S.C. Colterm S.A. înregistrată sub numărul RE 2008-1679 din 25.04.2008 prin care se solicită modificarea unor studii de fezabilitate privind reţelele termice secundare;



Având în vedere că în noul studiu de fezabilitate se propune doar modificarea unor tronsoane de reţea termică secundară ce urmează a fi executate, valoarea investiţiei conform devizului general din vechiul studiu de fezabilitate si noul studiu de fezabilitate ramîne neschimbată:

  
În studiul de fezabilitate"Reabilitare reţea termică zona Campus Universitar"  întocmit de SC Colterm SA şi aprobat prin HCLMT nr. 129/30.11.2004 valoarea investiţiei conform devizului general a fost de 13.160.683,05 mii lei (ROL).


În noul studiu de fezabilitate "Reabilitare reţea termică zona Campus Universitar"  valoarea investiţiei este de 1.316.225,43 lei (RON), reprezentând 358644,53 EUR la data de 10.04.2008 conform devizului general din studiul de fezabilitate întocmit de SC COLTERM SA


Având în vedere adresa S.C. Colterm S.A. înregistrată sub numărul RE 2008-1679 din 25.04.2008 prin care se solicită modificarea unor studii de fezabilitate privind reţelele termice secundare,
PROPUNEM:


1. Aprobarea prin Hotărârea  Consiliului Local al Municipiului Timişoara a studiului de fezabilitate "Reabilitare reţea termică zona Campus Universitar", conform proiectului nr.08-2008 întocmit de SC Colterm SA. 


2. Modificarea şi completarea corespunzătoare a HCLMT nr. 129/30.11.2004 .

